kerk – Cecilia Lombard
Posts in category kerk
Sisilië: Mt Etna
26th Januarie 2016 Leave a Comment Written by cecilia@lombard
Sondag 28 Junie 2015
Ons was vir 4 nagte ingeboek in Hotel Villa Astoria in Taormina (die dorpie op die ooskus van Sisilië) en het drie dagtoere daarvanaf gedoen: Mt Etna, die Eoliese eilande en die Vallei van die Tempels en Villa Romana.
Die Sondag se toer na Mt Etna het by drie plekke aangegaan: die Alcantera Klowe, ‘n dorpie met die naam Randazzo en Mt Etna self.
Vir die wat nie weet nie, Mt Etna is ‘n lewende vulkaan, wat gereëld uitbars in sulke kleiner, stoomaflaat uitbarstings. Dis nou in kontras met ‘n vulkaan soos Vesuvius (verantwoordelik vir die begrawing van Pompeii) wat massiewe, verwoestende uitbarstings net dan en wan het.
Maar vir eers terug by die Alcantera Klowe. Drie lawastrome en ‘n rivier het daar bymekaargekom, wat die lawa vinig laat stol het en dit het sulke hoekige, kristalagtige strukture gemaak. Deesdae is dit deel van ‘n natuurreservaat en mens kan lekker daar stap.
Part of the fast cooled lava flows at Alcantera Gorges (1) (Sicily) Part of the fast cooled lava flows at Alcantera Gorges (2) (Sicily)
Die volgende stop, Randazzo, was ‘n klein dorpie aan die voet van Mt Etna. Een van die besienswaardighede is ‘n kerk van swart basalt gebou, maar ons was baie moeg vir kerke kyk teen die tyd, so het net ‘n paar foto’s geneem en verder gegaan. Die toergroep het by ‘n deli kaas, wyn, vleise en lekkergoed geproe en gekoop. Daar was ‘n Sondag mark ook aan die gang, waar ek en my suster vrugte en tamaties gekoop het.
Toe is ons Mt Etna uit. Switch backs met ‘n bus deur woude tot by ‘n basisstasie op 2000m en vandaar met (ek dink) ‘n unimog verder. Mens kan die stuk tot bo stap, maar ek was baie dankbaar vir die unimog! In Randazzo was dit nog 32°C, maar by die basisstasie was dit al 22°C. Ongelukkig weet ek nie wat die temperatuur bo was nie, net dat dit heelwat kouer was met sneeu hier en daar op die grond.
Die hele berg van 2000m af op bestaan uit swart, gestolde lawa. Hier en daar was daar ronde groen bossies, soos borrels groen muf op die lawaklip, maar dis al.
Die berg het die vorige jaar (!) laas uitgebars. As jy jou hand in ‘n holte steek, dan voel jy ook die hitte. Dis deesdae verbode om tot op die hoogste piek te gaan, maar ons was op ‘n piek langsaan, tot die wolke ingekom het, toe is ons weer af.
Mt Etna blowing steam (Sicily) A lava flow on the slopes of Mt Etna (Sicily) Near the top of Mt Etna (1) (Sicily) My sister near the top of Mt Etna (Sicily) Near the top of Mt Etna (2) (Sicily) Looking down on the road to the top of Mt Etna (Sicily) A lava flow on Mt Etna, showing the rough, black rock (Sicily)
Italië, reis, Sisilië, vulkaan
Alcantera Klowe, basalt, foto, Italië, lawa, Mt Etna, Pompeii, Randazzo, reis, Taormina, uitbarstings, unimog, Vesuvius, Villa Astoria, vulkaan